CELEX: 62012TN0035
Language: lv
Date: 2012-01-16 00:00:00
Title: Lieta T-35/12: Prasība, kas celta 2012. gada 16. janvārī — Icelandic Group UK /Komisija

10.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 73/29
            
         Prasība, kas celta 2012. gada 16. janvārī — Icelandic Group UK/Komisija
   (Lieta T-35/12)
   2012/C 73/58
   Tiesvedības valoda — angļu
   
      Lietas dalībnieki
   
   
      Prasītāja: Icelandic Group UK Ltd (Grimsby, Apvienotā Karaliste) (pārstāve — V. Sloane, Barrister)
   
      Atbildētāja: Eiropas Komisija
   
      Prasījumi:
   
   
               —
            
            
               atcelt Komisijas 2011. gada 15. novembra Lēmuma C(2011) 8113, galīgā redakcija, 1. panta 2. punktu, kurā konstatēts, ka ievedmuitas nodokļa atmaksāšana konkrētā gadījumā nav pamatota (rem 04/2010), un
            
         
               —
            
            
               piespriest atbildētājai atlīdzināt prasītājas tiesāšanās un citus izdevumus saistībā ar šo lietu.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1)
            
            
               Ar pirmo pamatu tiek apgalvots, kas neesot izpildītas būtiskas procesuālās prasības un esot pārkāpts Komisijas Regulas (EEK) Nr. 2454/93 (1) 906.a pants, jo atbildētāja neesot ievērojusi prasītājas tiesības uz aizstāvību procedūrā, kuras rezultātā tika pieņemts apstrīdētā lēmuma 1. panta 2. punkts, pieņemdama prasītājas tiesībām nelabvēlīgu lēmumu, nedevusi tai iespēju tikt uzklausītai jautājumā par šā nelabvēlīgā lēmuma pamatojumu, proti, atbildētājas secinājumu, ka Apvienotās Karalistes iestādes nav kļūdījušās jautājumā par importu laikā no 2006. gada 1. decembra līdz 2007. gada 24. jūlijam.
            
         
               2)
            
            
               Ar otro pamatu tiek apgalvots, ka esot pieļauta acīmredzama kļūda vērtējumā un pārkāpti Padomes Regulas (EEK) Nr. 2913/92 (2) 220. panta 2. punkta b) apakšpunkts, 236. pants un/vai 239. pants, jo:
               
                           —
                        
                        
                           atbildētāja esot pieļāvusi acīmredzamu kļūdu vērtējumā, secinādama, ka šajos apstākļos neesot bijuši izpildīti Padomes Regulas (EEK) Nr. 2913/92 220. panta 2. punkta b) apakšpunktā izklāstītie nosacījumi muitas nodokļa atmaksāšanai. Atbildētājas secinājums, ka Apvienotās Karalistes iestādes nav kļūdījušās jautājumā par importu laikā no 2006. gada 1. decembra līdz 2007. gada 24. jūlijam, esot acīmredzami nepareizs;
                        
                     
                           —
                        
                        
                           turklāt vai pakārtoti, atbildētāja esot pieļāvusi acīmredzamu kļūdu vērtējumā, secinādama, ka neesot bijuši izpildīti Padomes Regulas (EEK) Nr. 2913/92 239. pantā izklāstītie nosacījumi muitas nodokļa atmaksāšanai. Atbildētājas secinājums, ka šīs lietas apstākļi neliecina par izņēmuma gadījumu 239. panta izpratnē, esot bijis acīmredzami nepareizs.
                        
                     
         
      (1)  Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 1. lpp.; OV Īpašais izdevums latviešu valodā: 2. nod., 6. sēj., 3. lpp.).
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 1. lpp; OV Īpašais izdevums latviešu valodā: 2. nod., 4. sēj., 307. lpp.).